kardosdrur/scandi-wiki huggingface dataset:
Ringsøen

Ringsøen (dansk) eller Ringsjön (svensk) i det centrale Skåne er landsdelens næststørste sø. Søen har et samlet areal på godt 40 km² og ligger 53,5 meter over havet. Den største dybde er 17 meter.

Søen er i dag delt op i to del-søer (Vester og Øster Ringsø), som er adskilt af en smal landtange. På landtangen ligger Bosjökloster fra 1100-tallet.

Søen fungerer som drikkevandsreserve for det vestlige Skåne.

Rönne å starter ved Ringsøen.

Søer i Skåne
Themistokles

Themistokles (græsk: Θεμιστοκλῆς) (ca. 525 f.Kr. – 459 f.Kr.) var en af de vigtigste ledere i det athenske demokrati under Perserkrigene. Han deltog i slaget ved Marathon, 490 f.Kr., men han er mest kendt for sejren over Persien i slaget ved Salamis, 480 f.Kr. Med tiden mistede folket dog tilliden til ham, og han endte med at blive ostrakiseret (landsforvist), formentlig i 471 f.Kr. Han drog så til Perserrigets hovedstad Susa, hvor han blev vel modtaget af sin tidligere fjende kong Artaxerxes I, og han blev af ham gjort til satrap (guvernør) i Magnesia og Lampsakos.

Vores vigtigste kilder til Themistokles' liv er Cornelius Nepos' og Plutarchs biografier af ham samt Herodots og Thukydids historieværker.

Politikere fra antikkens Grækenland
Militærfolk
Tjek fødsels- og dødsår
Fabjerg Kirke

Fabjerg Kirke er en kirke i Vestjylland, ca. 6 km sydøst for Lemvig i Fabjerg Sogn hvor kirken er sognekirke.

Alteret blev bekostet i 1595 af Peder Skriver. Sognepræst (2014) er Ebbe Sunesen.

Kirkens nye klokke er forsynet med verselinjerne ”Du som har tændt millioner af stjerner” samt matchende nodebånd, der sidder som udsmykning omkring klokkens skulderdel.

Kirken ligger på Fabjergkirkevej ca. 2,5 km fra Fabjerg by.

Eksterne henvisninger 
 Fabjerg sogn og kirke
 Fabjerg Kirke  hos KortTilKirken.dk
 Fabjerg Kirke  hos danmarkskirker.natmus.dk (Danmarks Kirker, Nationalmuseet)

Kirker i Lemvig Kommune
Kirker i Viborg Stift
Kirker i Ringkøbing Amt
Yngresagen

Yngresagen var en forening, der arbejdede for at forbedre unges vilkår. Foreningen blev stiftet den 5. marts 2007. 

Foreningen havde til sigte at arbejde for at forbedre unges medindflydelse i samfundet, samt for at tale de unges sag over for politikere og andre beslutningstagere. Målgruppen var unge mellem 13 og 35 år.

Foreningens første generalforsamling fandt sted 22. september 2007 i Odense, hvor Steffen Thybo Drostgaard blev Yngresagens første valgte landsformand. Han erstattede Kristian Cedervall Lauta, der sammen med Jesper Luthman tog initiativ til at stifte foreningen.

Yngresagens senere formænd tæller Christina Birkemose, der blev valgt på generalforsamlingen d. 2. oktober 2008 og Sofie Rye, der blev valgt på generalforsamlingen i april 2009.

Foreningen blev opløst på generalforsamlingen 2017 som følge af insolvens.

Yngresagens tilblivelse blev støttet af et repræsentantskab bestående af tidl. minister Lykke Friis og landsretssagfører Steen Langebæk. Sidstnævnte vakte pressens interesse, da han gik fra et tidligere formandskab i Ældre Sagen til repræsentantskabet i Yngresagen.

Se også 
 Ældre Sagen

Referencer

Eksterne henvisninger 
 Samfung initiativet med Mandag Morgen 

Ngo'er
Etableret i 2007
Ophørt i 2017
Organisationer fra Danmark
Voksenliv
Deathstars

Deathstars er et svensk industrial metal-band som blev formet i Göteborg/Stockholm i 2000. Bandets originale lineup inkluderede Whiplasher Bernadotte (vokal), Beast X Electric (guitar), Nightmare Industries (guitar & synthesizer) og Bone W Machine (trommer).
Inden Deatstars havde Nightmare og Whiplasher et band som hed Swordmaster. Det var formet i 1995. Bone spillede i Dissection fra 1989 til 1995. Han begyndte at spille i bandet Ophthalamia. Også Nightmare har spillet i Dissection (sommeren 1997), Ophthalamia, Swordmaster og Outbreak. Vokalisten i Dissection Jon Nödtveidt var bror til Nightmare. Jon tog sit liv i 2006.
I dag består bandet af Whiplasher Bernadotte, Nightmare Industries, Bone W Machine, Skinny Disco (bass, backup vokal) og Cat Casino (guitar). Deathstars er en ironisk forkortelse af Death-metal Stars, Det tog dem 2-3 uger at finde ud af at "Deathstars" også var noget fra Star Wars.

Bandmedlemmer 
Nuværende medlemmer 
• Andreas "Whiplasher Bernadotte" Bergh (2/5/77) – vokal
• Emil "Skinny Disco" Nödtveidt (11/11/76) – bass, backup vokal 
• Oscar "Vice" Leander (05/02/90) – trommer
• Jonas "Nightmare Industries" Kangur (25/7/79) – guitar og synthesizer 
• Eric" Cat Casino" Bäckman (24/5/88) – guitar 

Tidligere medlemmer
• Ole "Bone W Machine" Öhman (-/10/73) – trommer
• Erik "Beast X Electric" Halvorsen – guitar

Diskografi 

Album og EP'er  
• Synthetic Generation (2003)
• Termination Bliss (2006) 
• Night Electric Night (2009)
• The Perfect Cult (2014)

 Singler 
• Synthetic Generation (2001) 
• Syndrome (2002) 
• Cyanide (2005) 
• Blitzkreig (2006) 

Musik video'er
• Synthetic Generation (2001) 
• Syndrome (2002) 
• Cyanide (2005) 
• Blitzkrieg (2006) 
• Virtue To Vice (2007)

Eksterne links 
Officiel hjemmeside 
 
Britisk fanside 
Østrigsk fanside 
Russisk fanside 

Metalgrupper fra Sverige
Industrial metal-grupper
Musikgrupper fra 2000
Offentligt Ansattes Organisationer

Offentligt Ansattes Organisationer (OAO) er et forhandlingskartel for offentligt ansatte i kommuner, regioner og staten. De fleste af OAOs medlemsorganisationer er tillige med i Fagbevægelsens Hovedorganisation. OAO har ca, 175.000 medlemmer gennem sine 29 medlemsforbund.

Offentligt Ansattes Organisationer blev grundlagt 21. juni 2007 som en fusion mellem Det Kommunale Kartel og Statsansattes Kartel.

Formand for HK Kommunal Lene Roed er formand for OAO, mens Rita Bundgaard fra HK Stat er næstformand.

Statsansattes Kartel 
Statsansattes Kartel blev stiftet i 1986, da Statstjenestemændenes Centralorganisation I (CO I) og Sammenslutningen af Overenskomstansatte i den Statslige Sektor (CO-Stat) gik sammen. CO I's "kælenavn" "sølvsnorene" skal ses i kontrast til guldsnorene – de højere tjenestemænds organisation.

Referencer

Eksterne henvisninger 
 Offentligt Ansattes Organisationers hjemmeside

LO
Dansk Musiker Forbund

Dansk Musiker Forbund (DMF) er en fagforening for musikere, sangere, musikundervisere og musikteknikere. DMF har omkring 5.800 medlemmer. DMF var medlem af hovedorganisationen FTF, men er siden  1. januar 2019 medlem af FH.

Forbundets formål er bl.a. at arbejde for at højne medlemmernes sociale, kunstneriske, arbejdsmæssige og økonomiske stilling i samfundet og at varetage medlemmernes løn- og ansættelsesvilkår, ophavsretslige interesser og øvrige fælles interesser i det hele taget.

Dansk Musiker Forbunds formand er Susan Diana Nyengaard.

Dansk Musikeres Landsforbund blev stiftet i 14. april 1911. Forbundets første formand hed O.A. Røder.

Overenskomster
Dansk Musiker Forbund repræsenterer sine medlemmer i 22 overenskomster, der dækker områder inden for bl.a. musikskoler, Forsvaret, Aarhus Jazz Orchestra, Det Kongelige Teater, Den Jyske Operas kor, Landsdelsorkestrene og DR´s ensembler samt ved solistoptræden i DR. Derudover har forbundet også overenskomster, der dækker musikere ansat på teatre, ved Levende Musik i Skolen mm.

Minimumstariffen

Det er Dansk Musiker Forbund, der står bag fastsættelsen af musikernes minimumshonorering – i daglig tale kaldet DMF´s minimumstarif. Den bruges i spillestedernes honorarstøtteordning og er derudover anerkendt på spillesteder, festivaler mm.

Organisationen

Organisatorisk er Dansk Musiker Forbund en landsorganisation og et enhedsforbund, der mellem Årsmøderne ledes af en hovedbestyrelse.

Lokalafdelingerne

Dansk Musiker Forbund har 27 foreninger/lokalafdelinger. Delegerede til Dansk Musiker Forbunds Årsmøde vælges på lokalafdelingernes generalforsamlinger. Og det er dermed disse delegerede, der repræsenterer medlemmerne på Årsmødet.

Årsmøde

Årsmødet er Dansk Musiker Forbunds øverste myndighed. Årsmødet blev indført ved Dansk Musiker Forbunds kongres den 19. november 2020. På Årsmødet vælges medlemmer til hovedbestyrelsen. 2 af disse skal være under 35 år. På Årsmødet vedtages også evt. ændringer af Dansk Musiker Forbunds love og lignende.  

Hovedbestyrelsen, forretningsudvalg og daglig ledelse

Hovedbestyrelsen leder Dansk Musiker Forbund mellem årsmøderne. Hovedbestyrelsen vælger på dets første møde efter Årsmødet et forretningsudvalg, der sammen med den daglige ledelse, beslutter og leder organisationens daglige drift. Formanden og de 2 næstformænd er fødte medlemmer af Forretningsudvalget.

Sekretariatet ledes af Nanna Klingsholm. Sekretariatet har hovedkontor på Sankt Hans Torv på Nørrebro i København og Vestergade i Aarhus.

Medier

Dansk Musiker Forbund har sit eget medlemsblad MUSIKEREN, der udkommer 4 gange om året. Der udsendes løbende nyhedsbreve (E-NYT) med aktuel information til medlemmerne.

Se også
Musikeren, Dansk Musiker Forbunds medlemsblad

Eksterne henvisninger

 Dansk Musiker Forbunds hjemmeside

Fagforbund under FH
Fagforening
California Über Alles

California Über Alles er en single lavet af det amerikanske band Dead Kennedys og er et humoristisk angreb på Californiens tidligere guvernør, Jerry Brown.

Sangen er en meget kendt punk-/rocksang. Den er skrevet Jello Biafra (forsanger i Dead Kennedys).

California Über Alles var Dead Kennedys 1. single. A-siden var "California Über Alles" B-siden var "The Man with the Dogs".

Sangen er med i videospillet Tony Hawks American Wasteland som introsang.

Singler fra 1979
Vinter-femkamp ved vinter-OL 1948

Vinter-OL 1948 i St. Moritz havde en vinter-femkamp som den ene af to demonstrationssportsgrene.

Femkampen bestod af dissse fem dele:
langrend
skydning
styrtløb
fægtning
ridning

Resultater
  Lindh (Sverige)
  Grut (Sverige)
  Haase (Sverige)
  Somazzi (Schweiz)
  Rumpf (Schweiz)
  Allhusen (Storbritannien)
  Griessler (Østrig)
  Schriber (Schweiz)
  Walker (Storbritannien)
  Legard (Storbritannien)
  Willoughby (Storbritannien)
  Egnell (Sverige)
  Platan (Finland)
  Vollmeier (Schweiz)

Reference

Vinter-OL 1948
Sport i 1948
Hovdala slott

Hovdala slott (før 1658 ) er et slot, der ligger ved Finjasøen få kilometer syd for Hässleholm  i det nordlige Skåne. Under krigene mellem Danmark og Sverige spillede renæssanceslottet en vigtig rolle med sin beliggenhed i grænselandet. Slottet er omgivet af en park med en nu tørlagt voldgrav, urtehave og orangeri.

Slottets ældste dele dateres til begyndelsen af 1500-tallet. De daværende bygninger blev opført på en holm i et sumpet område tæt ved Finjasøen. Rundt om blev der anlagt dybe voldgrave med to vindebroer. Det cirka 13 meter høje porttårn kom til i 1600. Tårnet er bygget som forsvarstårn af store kampesten.

Under Kalmarkrigen 1612 forsøgte svenskerne under Gustaf 2. Adolf forgæves at erobre slottet. I 1655 købte danskeren Jens Mikkelsen Hofdal Slot. Da Danmark med Roskildefreden tabte Skånelandene, sluttede Mikkelsen sig til svenskerne. De dansksindede snaphaner så ham nu som forræder, og brændte hele slottet på nær tårnet ned. Mikkelsen kunne flygte i en båd ud på Finjasøen. Snaphanernes angreb mod Hovdala har også været en hævnaktion efter Massakren i Örkened samme år, hvor den svenske hær nedbrændte alle gårdene i snaphanernes højborg Örkened. 

Slottet er siden 1947 et statsligt byggnadsminne.

Galleri

Eksterne henvisninger 

Hovdala slott – officiel hjemmeside 

Slotte i Skåne
Finjasøen

Finjasjön () er en sø beliggende få kilometer sydvest for Hässleholm i det nordlige Skåne. Finjasjön har en gennemsnitlig dybde på tre meter. Det dybeste punkt er på 12 meter. Søens areal er 10,5 km². Søen har fem tilløb og afvandes via Almaån, der udmuunder i Helgeå. Ved søen ligger Hofdal Slot.

Søer i Skåne
Kurs

Udtrykket kurs anvendes inden for navigation, primært i skibsfart og luftfart, om den retning, et fartøj bevæger sig i. Kursen er oftest udtrykt i forhold til en 360°-skala, hvor 0°/360° er nord, 90° er øst, 180° er syd og 270° er vest.

Indenfor maritim navigation findes udtryk som: Styret kurs, som er den kurs, skibet stævner. Sejlet kurs er den kurs, skibet kommer frem gennem vandet, som kan være anderledes end den styrede kurs, når der er sætning og/eller afdrift. Den beholdne kurs er den kurs, skibet kommer frem over havbunden.

Navigation
Skibsterminologi

fr:Route (navigation)
Kødkernesvamp-familien

Kødkernesvamp-familien (Hypocreaceae) er en familie med 10-15 slægter af svampe. Arterne kendes på, at frugtlegemerne har klare farver i gult, orange eller rødt.

 Aphysiostroma
 Arachnocrea
 Dialhypocrea
 Gibberella
 Hypocrea (Trichoderma)
 Hypocreopsis
 Hypomyces
 Podostroma (måske tilhørende Hypocrea)
 Protocrea (måske tilhørende Hypocrea)
 Pseudohypocrea
 Rogersonia
 Sarawakus
 Sphaerostilbella
 Sporophagomyces
 Syspastospora
 Sporophagomyces

Svampefamilier
Sæksvampe
Kødkernesvamp-ordenen

Kødkernesvamp-ordenen (Hypocreales) er en orden af svampearter, som er inddelt i fem familier.

 Bionectriaceae
 Clavicipitaceae
 Hypocreaceae
 Nectriaceae
 Niessliaceae

Sæksvampe
Eyeliner

En eyeliner er et kosmetikprodukt, der fremhæver øjnene. Det er beregnet til at tegne på den våde kant ved øjet og over eller under øjnene lige ved vipperne. Eyeliner er også nødvendigt for at lave de kendte Smokey Eyes. 

Der findes mange slags eyeliner, 
Khôl: en blød 'blyant, som er let at tvære ud, for et mere 'smokey' look, eller til den våde kant over eller under øjet.
Flydende eyeliner: som en pensel, god til at lave et kattelook, dvs. en tynd nærmest malet streg som går lidt ud over den yderste del af øjet med et lille svirp. Dette får også øjet til at fremstå større. 

Mange make-up firmaer er også begyndt at lave farvede eyelinere, som giver et mere ungt look, hvis man lægger dem lige over de øverste vipper, og man kan bruge dem i øjnkrogen inderst og yderst ved øjet, for et strålende udtryk. 

Hvid eyeliner på den våde kant får øjet til at syne større. 

Kosmetik

de:Kajal
sv:Kajal (smink)
Ivösjön

Ivösjön () er Skånes største sø. Søen ligger nordøst for Kristianstad tæt på grænsen til Blekinge.

Søen har et areal på 50,1 km². Den største dybde er 50 meter. Ivösjön har mange øer og holme og er omgivet af skovrige bakker og højdedrag. Midt i søen ligger den 7 km lange og 3,5 km brede Ivön, hvor ærkebiskop Anders Sunesen i 1200-tallet tilbragte sine sidste år.

Eksterne henvisninger 

Søer i Skåne
Sordariomycetes

Sordariomycetes er en klasse af svampearter, der er inddelt i 14 ordener.

 Boliniales
 Calosphaeriales
 Coronophorales
 Diaporthales
 Halospheriales
 Hypocreales
 Lulworthiales
 Melioales
 Microascales
 Ophiostomatales
 Phyllachorales
 Sordariales
 Trichosphaeriales
 Xylariales

Sæksvampe
Monica Krog-Meyer

Monica Krog-Meyer (født 13. august 1950) er mest kendt som dansk radiovært. Hun har været ansat ved forskellige radiostationer i perioden fra 1977 til 2016, hvor hun gik på pension 22. oktober.

Uddannelse og karriere 
Monica Krog-Meyer fik studentereksamen fra Kildegård Gymnasium i 1969 og studerede fransk på Københavns Universitet i perioden 1971-1982.

Hun blev ansat som studenterhjælper i DR's Undervisningsafdeling i 1974 til renskrivning af franskundervisningsserien i radio og tv, Pierre et Colette. Hun havde en mindre rolle i tv-delen som den danske pige Lise. I 1975 opholdt hun sig på studielegat i Paris og hjalp til med rekvisitjagt til serien.

Hun blev ansat i studenterjob som speaker i 1976 af Jørn Hjorting. Samme år fik hun sin radiodebut. I 1977 var hun ansat på kvart tid på tjenestemandslignende vilkår som speaker og resten af tiden som freelance i Underholdningsafdelingen Radio. I 1982 var hun fastansat i UHA-R. Hun har været vært i en lang række radioprogrammer Fredagsåbent, Natradio, diverse ønskeprogrammer, 2 mellem 4 og 6, Radio Rita, Go'Danmark, Strax osv.

Det er også blevet til en række reportageprogrammer fra Frankrig, ved præsidentvalg, parlamentsvalg og musikfestivalen Printemps de Bourges.

I 1997 blev hun ansat i Radio 2, derefter var hun præsentationsvært i DR2 i 1998 og 1999-2000. Hun var vært i TV-udsendelser Monicas Musikkrog i 1999 og samtidig pressechef for Langelandsfestivalen det år. Hun var i 2001 på Radio Guld FM, som vært i "Monicas Guld", der blev sendt til både Aalborg, Viborg og Ringkøbing. I 2002 vendte Monica tilbage til DR, som vært i Københavns Radio i eftermiddags-programmet Metropol, senere "P4Eftermiddag" til Hovedstadsområdet. I 2010 blev hun ved Prix Radio tildelt Årets hæderspris. Fra 2010 var hun sammen med Dennis Johannesson vært på det landsdækkende P4-program "Så har vi balladen", og fra 2013 - 2015 "Mig og Monica" sammen med samme.

Hun har været klummeskriver i Ekstra Bladet og Aktuelt i 90'erne, samt redaktør og medforfatter til debatbogen om pornoficeringen af vores liv Patter, Pik og Penge (Rosinante 2002). I 2010 udkom bogen om den nye alder mellem voksen og gammel "Plus-alderen – vi bliver jo bare ved!" (People'sPress), som hun desuden har lavet foredrag på baggrund af.

Hun har desuden oversat bøger, indtalt lydbøger og holdt foredrag om sit liv i mediebranchen.

Efter sin pension Fra DR har hun arbejdet for mediet POV International., hvor hun er sprogredaktør.

Bibliografi 
 Patter, Pik og Penge (, 2002)
 Plus-alderen – vi bliver jo bare ved! (, 2010)

Referencer 

Radioværter fra Danmark
Ansatte i DR
Herman Trier

Herman Martin Trier (10. maj 1845 i København – 1. september 1925 sammesteds) var en dansk pædagog og politiker.

Herman Trier var gift med Emma Trier, født Adler (1855 – 1912). Han skrev især pædagogisk litteratur. Som politiker tilhørte han oprindelig Venstre, men skiftede til Radikale Venstre. Fik fortjenstmedaljen i guld.

 1862 student fra det von Westenske Institut
 1863 cand.phil.
 studeret jura og pædagogik uden afsluttende eksamen og dernæst virket som lærer
 1879-1903 medudgiver af Vor Ungdom
 1882-1907 leder af Studentersamfundets arbejderundervisning
 1884-1889 formand for Studentersamfundet
 1884-1887 folketingsmedlem
 1886-1918 medlem af bestyrelsen for Dansk Sløjdforening
 1889-1902 formand for Afholdssamfundet
 1890-1909 folketingsmedlem
 1893-1917 medlem af Københavns Borgerrepræsentation
 1898-1907 formand for Københavns Borgerrepræsentation
 1901-1905 Folketingets formand
 1909-1925 landstingsmedlem
 1912-1918 forstander for Dansk Sløjdlærerskole, men med G.F. Krog Clausen som daglig leder, indtil denne ved statens overtagelse af skolen i 1918 blev statsudnævnt forstander
 1919 udnævnt til æresmedlem af Dansk Sløjdlærerforening 14. august sammen med Aksel Mikkelsen

Herman Triers Plads i Københavns Kommune er opkaldt efter ham.

Kilder 
 Kraks Blå Bog
 »Dansk Skolesløjd«

Eksterne henvisninger 
 
 

Danskere i 1800-tallet
Danskere i 1900-tallet
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Folketingsformænd
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Skolefolk fra Danmark
Herman
Medlemmer af Københavns Borgerrepræsentation i 1800-tallet
Medlemmer af Københavns Borgerrepræsentation i 1900-tallet
Modtagere af Fortjenstmedaljen i guld
Personer i Kraks Blå Bog (afdøde)
Personer i Dansk Biografisk Leksikon
Jøder fra Danmark
Mulligatawny

Mulligatawny er en indisk suppe, ofte baseret på kylling, tomat, karry og forskellige rodfrugter. Navnet stammer fra tamil, hvor det betyder "pebervand" ("mullaga" betyder peber og 'thanni' betyder vand) til trods for, at peber ikke er nogen vigtig ingrediens i retten.

Mulligatawny er blandt de retter, der bliver serveret i 90-års fødselsdagen.

Eksterne henvisninger 

Supper
Mad fra Indien
Henning Elbirk

Henning Bruun Elbirk (8. november 1908 i København – 6. maj 1985) var en dansk komponist og korleder af Radioens Drengekor/Radiodrengekoret.

Henning Elbirk blev student fra Metropolitanskolen i 1929 og uddannede sig til cand. mag. i dansk og musik. Derefter blev han ansat ved Gammel Hellerup Gymnasium, hvor han var frem til 1976. I 1929 dannede han Radioens Drengekor, som han ledede i de ca. 40 år det eksisterede under DR’s auspicier. Efter at DR opgav koret, drev Elbirk det videre på egen hånd frem til korets 50 års jubilæum i 1979, med assistance fra bl.a. sønnen Jens Elbirk og pianisterne Lars Jørgensen og Lars Fjeldmose.

Ud over de koncerter koret medvirkede i i radio og TV, tog Elbirk det med på talrige rejser til udlandet. Udover vores nabolande optrådte koret i Grønland, Færøerne, Israel, Sovjetunionen, Bulgarien, Canada, Jomfruøerne (Dansk Vestindien) og ikke mindre end 7 gange i USA. I 1972 sang koret USA's nationalsang i Candlestick Park i San Francisco for et publikum på 62.000 mennesker og via TV for ca. 35.000.000. I alt har koret givet over 3000 koncerter. Desuden har det medvirket i forskellige film (bl.a. Vi kunne ha' det så rart), samt operaforestillinger på Det Kongelige Teater.

I 1979 blev Elbirk ridder af Dannebrog.

Musik 
 Min Onkel fra Ronongo (drenge-operette i 3 akter)
 Nu har vi altså jul igen
 Gammel Hellerup kantate
 samt redaktion af en række sangbøger

Kilder m.m. 
 Om Elbirk på engelsk, bl.a. fotografier
 Dansk Biografisk Leksikon 1979

Eksterne henvisninger 
 

Komponister fra Danmark
Klassiske komponister fra det 20. århundrede
Kor
Riddere af Dannebrog
Danskere i 1900-tallet
Brejning Efterskole

Brejning Efterskole er friluftsefterskole i Brejning ved Børkop, Vejle Fjord, og betragtes ofte som den ene af to spejderefterskoler i Danmark, eftersom at størstedelen af eleverne er spejdere. Efterskolen har eksisteret siden 1997. Efterskolen udbyder 5 linjefag: Adventure, Krea, Gastronomi, Outdoor og Livstil. Der kan være op til 115 elever fordelt på 5 klasser. 

Brejning efterskole har 2 bygninger. Hovedbygningen (HB) og Elevbygningen (EB). Der er 5 gange og 10 kontaktgrupper. Der er 4 gange i EB og 1 gang i HB.

Eksterne henvisninger 
Skolens hjemmeside 
Skolens elevforenings hjemmeside

Efterskoler
Bygninger, konstruktioner og anlæg i Vejle Kommune
Etableret i 1997
Karloman 1.

Karloman (28. juni 751 – 4. december 771) var frankisk konge 768-771. Han var næstældste søn af Pipin den lille og Bertrada af Laon.

Sammen med sin bror Karl (senere kendt som Karl den Store salvet som konge af pave Stefan 2. i 754. Efter Pipins død i 768 delte Karloman og Karl riget mellem sig, og Karloman fik den østlige del, Austrasien. Der var stærke spændinger mellem brødrene, hvilket kan være grunden til, at Karlomans dronning Gerberge efter hans død flygtede med sine sønner til det lombardiske hof hos kong Desiderius. Da nogle kilder hævder, at Gerberge var Desiderius' datter, kan det dog være vanskeligt at udlede de broderlige spændinger af Gerberges handling. Historieskrivere, der støttede Karl, angiver, at denne var forvirret over Gerberges rejse. 

Ved Karlomans død blev hans kongedømme igen indlemmet i Karls rige, og Karl fordelte senere riget til sine egne sønner.

Karolingerne
Frankiske konger
Serup Strand

Serup Strand er et strandområde på Thyholm ca. 6 km sydøst fra byen Hvidbjerg. I nærheden ligger også sommerhusområdet Serup Strand.

Stranden har været brugt til bl.a. Sankthans og sommerlejr (i 2000 og 2007) for spejdergruppen Thøger Larsen Gruppe fra Lemvig.

Eksterne henvisninger 
 Serup Strand – Struer Turistbureau, ved Limfjorden
 Billeder af Thyholms strande/Serup Strand  fra Thyholm – information og billeder 

Strande i Danmark
Lokaliteter i Struer Kommune
Ventilen

Ventilen (eller Ven-til-en) er en frivillig social organisation, der arbejder med ensomhed blandt unge. 

Ventilen har 22 mødesteder og KOMsammen tilbud i 20 danske byer, hvor unge imellem 15 og 30 år, der føler sig ensomme og udenfor, kan komme og møde andre, der har det på samme måde – og finde et frirum, hvor man kan øve sig i at skabe venskaber og netværk. 

Mødestederne er drevet af unge frivillige.

Ventilen arbejder også for at skabe viden og debat om ensomhed blandt unge. I den forbindelse har de blandt andet udgivet antologien, "Der er bare ikke rigtig nogen... – en antologi om unge og ensomhed".

Eksterne henvisninger 
 Ventilen

Ungdomsorganisationer
Iben Wurbs

Iben Wurbs (født 15. maj 1949 i København) er en dansk skuespiller, dukkefører og redaktionsmedarbejder i DR.

Især er hun kendt for sammen med Hanne Willumsen at stå bag dukkerne Anna og Lotte. Iben Wurbs var oprindelig skuespiller i Komedievognen. Iben Wurbs har også leveret stemme til håndtasken "Babe" i den fiktive tv-serie Gepetto News.

Eksterne henvisninger 
 

Skuespillere fra Danmark
Personer i Kraks Blå Bog
Ansatte i DR
Personer fra København
Dukkeførere